Document ID: 31992R0315

31992R0315
L 034/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 315/92 НА КОМИСИЯТА
от 10 февруари 1992 година
за изменение на Регламент (ЕИО) № 1538/91 относно въвеждането на подробни правила за прилагане на Регламент (ЕИО) № 1906/90 относно определени стандарти за търговията с птиче месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1906/90 на Съвета от 26 юни 1990 г. относно определени стандарти за търговията с птиче месо (1), и по-специално член 9 от него,
като има предвид, че с член 15 от Регламент (ЕИО) № 1538/91 на Съвета (2), изменен с Регламент (ЕИО) № 2988/91 (3), се определя изключение, по силата на което до 31 декември 1991 г. на операторите се разрешава да използват опаковъчен материал, върху който са нанесени старите означения; като има предвид, че с оглед на факта, че продължава да има наличие на запаси от стар опаковъчен материал, както и с оглед да се улеснят малките и средните предприятия по време на преходния период, този срок следва да бъде продължен до 31 март 1992 г.;
като има предвид, че мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
В член 15 от Регламент (ЕИО) № 1538/91 датата „31 декември 1991 г.“ се заменя с датата „31 март 1992 г.“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 февруари 1992 година.

Labels: 3
17